หลายประเทศในเอเชีย รวมทั้งประเทศไทย กำลังเปลี่ยนกลยุทธ์ทางเศรษฐกิจ
การที่การค้าของโลกหดตัวในช่วงปีที่ผ่านมา ทำให้รัฐบาลของหลายประเทศในเอเชีย รวมทั้งประเทศไทย พินิจพิจารณาเกี่ยวกับกลยุทธ์ทางเศรษกิจ ที่ทำ
ผู้สื่อข่าว วอยซ ออฟ อเมริกา รอน คอร์เบ้นรายงานจากกรุงเทพมหานครว่า นักเศรษฐศาสตร์และผู้วิเคราะห์ด้านธุรกิจกล่าวว่าเอเชียกำลังเปลี่ยนท่าทีโดยหันไปเพ่งที่เรื่องการค้าขายกันในภูมิภาคและลดการพึ่งพาอาศัยตลาดในสหรัฐและทางยุโรปลง การส่งออกโดยเฉพาะอย่างยิ่งเครื่องอุปโภคบริโภคเครื่องอิเล็กทรอนิกส์และสิ่งทอคือตัวการที่ทำให้เศรษฐกิจทางเอเชียเฟื่องฟูกลยุทธ์ดังกล่าว ทำให้ประเทศทางเอเชียตั้งแต่ญี่ปุ่นไปจนถึงอินโดนีเซียมีมาตรฐานการครองชีพที่สูงขึ้นและช่วยลดภาวะยากจน แต่ในปีนี้องค์การการค้าโลกระบุว่าการค้าของโลกหดตัวลง ในอัตราที่ไม่เคยพบเห็นกันมาก่อนในระยะเกือบ80 ปีมานี้ รายได้จากการส่งออกในหมู่ประเทศที่ยากจน เหลือเกินของโลกลดลงไป 40กว่าเปอร์เซ็นต์ ขอให้ดูเศรษฐกิจไทยเป็นตัวอย่างประเทศไทยส่งสินค้าไปจำหน่ายยังสหรัฐและยุโรปราวร้อยละ 25 ของสินค้าออกทั้งหมดแต่ในปีนี้ การส่งสินค้าไปจำหน่ายยังประเทศเหล่านั้นลดลงราว 17 เปอร์เซ็นต์ คุณเกียรติ สิทธิอมร ประธานของสำนักงานผู้แทนการค้าของประเทศไทยกล่าวไว้ตอนนี้ว่า "การที่การค้าโลกหดตัวทำให้มีการพูดกันมาก เกี่ยวกับเรื่องการทำให้การเติบโตกลับมีความสมดุลย์กันอีกวิกฤติการณ์แสดงให้เราเห็นแล้วว่าการพึ่งการส่งออกอย่างเดียวนั้น ก่อให้เกิดปัญหาและทำให้เศรษฐกิจเปราะบางได้" คุณเกียรติกล่าวด้วยว่า รัฐบาลของประเทศต่างๆ ควรเอาใจใส่ในเรื่องการส่งเสริมเทคโนโลยีและทักษะในท้องถิ่นมากขึ้นเพื่อเพิ่มคุณค่าของสินค้าอุตสาหกรรม ส่วนคุณราวี รัตนายาเกเศรษฐกรผู้เป็นผู้อำนวยการของคณะกรรมการเศรษฐกิจ และสังคมสำหรับภาคพื้นเอเชียแปซิฟิกกล่าวว่าการที่การส่งออกลดลงทำให้มองเห็นได้ชัดว่าเศรษฐกิจไทยล่อแหลมต่อการที่การค้าของโลกขึ้นๆลงๆ อย่างรุนแรง เขากล่าวไว้ตอนนี้ว่า "ภาคพื้นเอเชียแปซิฟิกพึ่งตลาดนอกประเทศอย่างเช่นตลาดสหรัฐและยุโรปมากเกินไป และไม่เอาใจใส่เรื่องความต้องการภายในประเทศ หรือความต้องการของภาคพื้นฉนั้นเราจึงพูดได้ว่า เราจำเป็นจะต้องมีความสมดุลย์ในบรรดาแหล่งที่ทำให้เกิดความเจริญเติบโตถ้าภาคพื้นเอเชียแปซิฟิกไม่พึ่งตลาดนอกประเทศมากมายอย่างนี้แล้ววิกฤติการณ์ย่อมจะกระทบกระเทือนภาคพื้นนี้น้อยลงได้" ในระยะไม่กี่ปีมานี้ ประเทศไทยเจาะตลาดใหม่ๆ โดยอาศัยข้อตกลงการค้าเสรีในภาคพื้น ตลาดใหม่ที่ว่านี้รวมถึงอินเดีย บังกลาเทศศรีลังกา ออสเตรเลีย นิวซีแลนด์ และภายในย่านเอเชียตะวันออกเฉียงใต้ เศรษฐกร ชามิกา สิริมณีกล่าวว่า "ประเทศเหล่านั้นเบนความสนใจจากตลาดอเมริกัน และยุโรปไปหาตลาดในภาคพื้นไม่ใช่ประเทศไทยประเทศเดียวที่สนใจทำอย่างนั้นแต่ประเทศทั่วภาคพื้นก็สนใจทำเช่นนั้นด้วย ประเทศเหล่านั้นเห็นแล้วว่าการพึ่งตลาดใหญ่ ก่อให้เกิดความเสียหายมากแค่ไหน? คุณ ชามิกา สิริมณี กล่าวต่อไปว่า จำเป็นต้องมีการปฏิรูปเพื่อให้การค้าในภาคพื้นเป็นไปอย่างรวดเร็วอย่างเช่นการลดระบบราชการลง คุณ ชามิกา สิริมณี กล่าวไว้ตอนนี้ว่า "เนื่องจากประเทศเพื่อนบ้านมีแบบฟอร์มให้ต้องกรอกมากมาย ทำให้เกิดอุปสรรคเยอะแยะ เพียงเพื่อการค้าขายกันระหว่างประเทศเพื่อนบ้านเราจำเป็นต้องยกเลิกเรื่องที่เป็นอุปสรรคภายในเหล่านี้ ถ้าเราต้องการพึ่งภาคพื้นเพื่อให้การส่งออกของเราภายในภาคพื้นขยายตัว" ส่วนนักวิเคราะห์ด้านธุรกิจอย่างเช่นคุณจักรชัย ชมพงศ์ นักวิชาการและสมาชิกของกลุ่มที่มีชื่อว่า " เพ่งไปที่โลกตอนใต้"กล่าวว่าการถกอภิปราย เพื่อมองหาทางทำให้มั่นใจได้ว่าการขยายตัวจะทรงเสถียรภาพนั้นยังมีน้อยมากคุณจักรชัยกล่าวว่า ตนต้องการเห็นว่ารัฐบาลของประเทศต่างๆ เสนอกลยุทธ์ที่เป็นทางเลือกสำหรับการขยายตัวทางการค้าด้วยความกล้าหาญมากขึ้น ธนาคารแห่งประเทศไทยระบุว่า จะใช้กลยุทธ์เดิมในการขับดันเศรษกิจต่อไปและว่าตลาดขนาดย่อมๆ ในประเทศจะไม่เข้ามาแทนที่ การส่งออกในฐานะเป็นกลไกขับดันที่วิเศษกว่าคาดว่าการส่งออกของประเทศไทยจะเพิ่มขึ้น 15 เปอร์เซ็นต์ในปีหน้าแต่เรื่องที่สนใจกันก็คือว่าการค้าจะเบนไปจากสหรัฐ และยุโรปมาสู่ทางเอเชียมากแค่ไหน?